*****

ΚΑΝΟΝΙΣΜΟΣ (ΕΟΚ) αριθ. 3945/89 ΤΗΣ ΕΠΙΤΡΟΠΗΣ

της 20ής Δεκεμβρίου 1989

περί καθορισμού ορισμένων ενδεικτικών ανωτάτων ορίων και ορισμένων πρόσθετων λεπτομερειών για την εφαρμογή του συμπληρωματικού μηχανισμού κατά τις συναλλαγές στον τομέα των οπωροκηπευτικών όσον αφορά τα πλατύφυλλα αντίδια (σκαρόλες)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 3210/89 του Συμβουλίου της 23ης Οκτωβρίου 1989 περί καθορισμού του καταλόγου των προϊόντων που υπάγονται στο συμπληρωματικό μηχανισμό που εφαρμόζεται στις συναλλαγές στον τομέα των νωπών οπωροκηπευτικών (1), και ιδίως το άρθρο 9,

Εκτιμώντας:

ότι ο κανονισμός (ΕΟΚ) αριθ. 816/89 της Επιτροπής (2) καθορίζει τον κατάλογο των προϊόντων που υπάγονται στο συμπληρωματικό μηχανισμό που εφαρμόζεται κατά τις συναλλαγές στον τομέα των οπωροκηπευτικών από την 1η Ιανουαρίου 1990· ότι τα πλατύφυλλα αντίδια (σκαρόλες) εμφαίνονται μεταξύ των προϊόντων αυτών·

ότι με τον κανονισμό (ΕΟΚ) αριθ. 3944/89 (3) έχουν θεσπιστεί οι λεπτομερείς κανόνες για την εφαρμογή του συμπληρωματικού μηχανισμού κατά τις συναλλαγές νωπών οπωροκηπευτικών, εφεξής ονομαζόμενο «ΣΜΣ»·

ότι για τα πλατύφυλλα αντίδια πρέπει να καθορισθούν τα ενδεικτικά ανώτατα όρια που προβλέπονται στο άρθρο 83 της πράξης προσχώρησης από την αρχή της περιόδου εφαρμογής του ΣΜΣ, έχοντας υπόψη ότι η εμπορία των προϊόντων αυτών διεξάγεται κατά την ημερομηνία αυτή στην κοινοτική αγορά· ότι αυτά τα ενδεικτικά ανώτατα όρια καθορίζονται με βάση το προβλεπόμενο ισοζύγιο παραγωγής και καταναλώσεως στην αγορά αυτή, με εξαίρεση την αγορά της Πορτογαλίας, καθώς και το προβλεπόμενο χρονοδιάγραμμα συναλλαγών· ότι ο καθορισμός αυτών των ανωτάτων ορίων λαμβάνει υπόψη την προοδευτική αύξηση του ρεύματος των συναλλαγών μεταξύ της Ισπανίας και της υπόλοιπης αγοράς·

ότι, εντούτοις, πρέπει να καθοριστούν τα ενδεικτικά ανώτατα όρια και να προσδιοριστούν οι περίοδοι που προβλέπονται στο άρθρο 2 του κανονισμού (ΕΟΚ) αριθ. 3210/89 μόνον όσον αφορά το μέρος της περιόδου εμπορίας για την οποία τα στατιστικά στοιχεία των ενδοκοινοτικών συναλλαγών και οι προβλέψεις ως προς την εξέλιξη της αγοράς παρουσιάζουν ικανοποιητικό βαθμό ακρίβειας· ότι το μέρος της εν λόγω περιόδου εμπορίας αντιστοιχεί για τα πλατύφυλλα αντίδια σε ευαίσθητη περίοδο της αγοράς κατά την έννοια του εν λόγω κανονισμού.

ότι πρέπει να υπενθυμιστεί ότι οι διατάξεις του κανονισμού (ΕΟΚ) αριθ. 3944/89 οι σχετικές με τη στατιστική παρακολούθηση και τη χρησιμοποίηση των εγγράφων εξόδου για τις ισπανικές αποστολές και τις διάφορες ανακοινώσεις των κρατών μελών εφαρμόζονται για να διασφαλίζεται η λειτουργία του ΣΜΣ·

ότι η αναγκαιότητα ακριβών πληροφοριών, ιδίως κατά την εναρκτήρια φάση του συμπληρωματικού μηχανισμού στις συναλλαγές, δικαιολογεί το γεγονός ότι σύντομα διαλείμματα μεσολαβούν μεταξύ των ανακοινώσεων στην Επιτροπή όσον αφορά τη στατιστική παρακολούθηση των συναλλαγών·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τα πλατύφυλλα αντίδια (σκαρόλες) που υπάγονται στον κωδικό ΣΟ ex 0705 29 00:

α) τα ενδεικτικά ανώτατα όρια προβλέπονται στο άρθρο 83 παράγραφος 1 της πράξης προσχώρησης και

β) οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89 καθορίζονται στο παράρτημα.

Άρθρο 2

Για τις αποστολές της Ισπανίας προς την υπόλοιπη κοινοτική αγορά με εξαίρεση την αγορά της Πορτογαλίας, των προϊόντων που αναφέρονται στο άρθρο 1, εφαρμόζονται οι διατάξεις του κανονισμού (ΕΟΚ) αριθ. 3944/89, εξαιρουμένων των άρθρων 5 και 7.

Εντούτοις, η ανακοίνωση που προβλέπεται στο άρθρο 2 παράγραφος 2 του εν λόγω κανονισμού πραγματοποιείται το αργότερο την Τρίτη για τις ποσότητες που αποστέλλονται κατά τη διάρκεια της προηγούμενης εβδομάδας.

Οι ανακοινώσεις που προβλέπονται στο άρθρο 9 πρώτο εδάφιο του κανονισμού (ΕΟΚ) αριθ. 3944/89 οι σχετικές με τις ποσότητες που διατίθενται στο εμπόριο και αναφέρονται στη δεύτερη και τρίτη περίπτωση του εν λόγω εδαφίου καθώς και οι διαπιστώσεις των τιμών στις αγορές παραγωγής, εισαγωγής και χονδρικής πωλήσεως, διαβιβάζονται στην Επιτροπή το αργότερο την Πέμπτη κάθε εβδομάδας για την εβδομαδιαία περίοδο που λήγει την Τετάρτη.

Άρθρο 3

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 312 της 27. 10. 1989, σ. 6.

(2) ΕΕ αριθ. L 86 της 31. 3. 1989, σ. 35.

(3) Βλέπε σελίδα 20 της παρούσας Επίσημης Εφημερίδας.

ΠΑΡΑΡΤΗΜΑ

Καθορισμός των ενδεικτικών ανωτάτων ορίων καθώς και των περιόδων που αναφέρονται στο άρθρο 2 του κανονισμού (ΕΟΚ) αριθ. 3210/89

1.2.3.4 // // // // // Περιγραφή του προϊόντος

// Κωδικός ΣΟ // Ενδεικτικό ανώτατο όριο // Περίοδος // // // // // Πλατύφυλλα αντίδια

(σκαρόλες) // ex 0705 29 00 // 1 - 14. 1. 1990: 2 200 τόνοι

15 - 31. 1. 1990: 2 200 τόνοι // ΙΙ

ΙΙ // // // //